คือเวลาหนูถ่ายหนักเสร็จจะมีเมือกๆมูกๆออกมาค่ะ มีนิดเดียวนะคะ ถ่ายหนักบางครั้งก็ไม่มีค่ะ มูกเป็นสีขาวขุ่นๆค่ะ ไม่มีอาการอื่น เป็นมาระยะนึงแล้วค่ะ ไม่เหม็นไม่มีสี ถ่ายได้ปกติทุกอย่างค่ะ อายุ14ปีค่ะ เป็นคนชอบทาบขนมกรุบกรอบ ของทอดค่ะ
สวัสดีค่ะอาการมีมูกสีขาวขุ่นไหลออกมาปนกับอุจจาระดังกล่าวมานั้น อาจจะเกิดจากเมือกที่ลำไส้สร้างขึ้นมาเพื่อเคลือบบริเวณทางเดินอาหารตามปกติ แต่หากเป็นมูกที่ออกมาจำนวนมาก ร่วมกับมีอาการผิดปกติอื่นๆเช่นปวดท้อง ถ่ายเป็นเลือด การขับถ่ายเปลี่ยนแปลง อาจบ่งบอกถึงโรคอื่นๆที่เป็นไปได้เช่นเนื้องอกที่บริเวณลำไส้ลำไส้อักเสบหรือติดเชื้อ มีโรคลำไส้แปรปรวน เป็นต้นถ้าหากมีการถ่ายอุจจาระปนมูกเรื้อรัง ร่วมกับอุจจาระเป็นเลือด มีกลิ่นเหม็นคาว การขับถ่ายเปลี่ยนแปลง เช่นท้องผูกสลับท้องเสีย ปวดท้องเรื้อรัง มีไข้ ควรพบแพทย์เพื่อหาสาเหตุต่อไปเบื้องต้นรับประทานอาหารอ่อนๆและสุกสะอาด เน้นการรับประทานผักผลไม้ให้มากขึ้นด้วยเพื่อให้ขับถ่ายได้เป็นปกติ